
        REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK
     Dr. A. Starčevića 23, Dubrovnik
Posl. br. 18 Stpn-9/2017


U   I M E    R E P U B L I K E    H R V A T S K E

R J E Š E N J E


Trgovački sud u Splitu, Stalna služba u Dubrovniku, po sucu tog suda Katarini Franković, kao sucu pojedincu, povodom povodom prijedloga za sklapanje predstečajne nagodbe dužnika: KLESARSTVO-KAMENKO DVA d.o.o. za proizvodnju, usluge i trgovinu,  Opuzen, Ul. Poduzetnička zona bb, OIB; 22210787211, zastupano po zakonskom zastupniku direktoru Ante Miličević, nakon ročišta radi sklapanja predstečajne nagodbe održanog dana 23. kolovoza 2017. godine uz sudjelovanje dužnika, te vjerovnika HRVATSKA BANKA ZA OBNOVU I RAZVITAK zastupana po punomoćniku Rene Veronek, REPUBLIKA HRVATSKA, MINISTARSTVO FINANCIJA,  zastupana po pun. Tereziji Knego, 


r i j e š i o    j e

Odobrava se predstečajna nagodba dužnika povodom prijedloga za sklapanje predstečajne nagodbe dužnika: KLESARSTVO-KAMENKO DVA d.o.o. za proizvodnju, usluge i trgovinu,  Opuzen, Ul. Poduzetnička zona bb, OIB; 22210787211, potpisana na ročištu radi sklapanja predstečajne nagodbe održanom pred ovim sudom 23. kolovoza 2017. godine.


Obrazloženje

	Predlagatelj KLESARSTVO-KAMENKO DVA d.o.o. za proizvodnju, usluge i trgovinu,  Opuzen, Ul. Poduzetnička zona bb, OIB; 22210787211dostavilo je ovom sudu 31. ožujka 2017. godine prijedlog za sklapanje predstečajne nagodbe, kasnije dopunjen i ispravljen po pozivu suda.

	Ovršnim rješenjem FINA Regionalni centar Split, Klasa: UP-I/110/07/15-01/8829, Ur.br.: 04-06-16-8829-100 od 09. studenog 2016. godine (list spisa 434-435) utvrđeno je da su za plan financijskog restrukturiranja glasovali vjerovnici čije tražbine prelaze dvije trećine vrijednosti svih utvrđenih tražbina, te je utvrđeno da je postupak proveden u skladu s odredbama Zakona o financijskom poslovanju i predstečajnoj nagodbi.

	Na ročište za sklapanje predstečajne nagodbe pristupili su dužnik i vjerovnici čije tražbine prema rješenju (list spisa 365-366) sa tablicom (l.s. 366-poleđina l.s. 367) čine potrebnu većinu iz čl. 63. Zakona o financijskom poslovanju i predstečajnoj nagodbi (NN 108/12, 81/13, 112/13, dalje u tekstu ZFPPSN), koji se obzirom na vrijeme kada je (list spisa 17) predmetni postupak pokrenut (31.08.2015.g.preporučeno poštom poslano) primjenjuje, te je na ročištu dao svoj pristanak na sklapanje predstečajne nagodbe. Sukladno čl. 66. st. 9. ZFPPN sud će odobriti sklapanje predstečajne nagodbe ako na ročištu za sklapanje predstečajne nagodbe svoj pristanak daju dužnik i vjerovnici čije tražbine čine potrebnu većinu iz čl. 63. ZFPPN i ako je sadržaj predložene nagodbe u skladu s općim pravilima o sudskoj nagodbi i u bitnim sastojcima odgovarajući prihvaćenom planu financijskog i operativnog restrukturiranja dužnika, a predstečajna nagodba je sklopljena kada je potpišu dužnik i vjerovnici čije tražbine čine potrebnu većinu iz čl. 63. ZFPPN. 

Budući su na ročištu za sklapanje predstečajne nagodbe predloženu predstečajnu nagodbu pred sudom potpisali dužnik i vjerovnici čija tražbina čini potrebnu većinu iz članka 63. ZFPPSN, a sud nije našao da predložena predstečajna nagodba u bitnome odstupa od prihvaćenog plana financijskog i operativnog restrukturiranja dužnika, ispunjene su pretpostavke da se  odobri sklapanje predstečajne nagodbe u sadržaju kako je to predloženo u ovom postupku, a na koji sadržaj nije bilo primjedbi ili prigovora na ročištu ili tijekom postupka pred sudom.

	Zbog navedenog, na temelju spomenutih propisa, odlučeno je kao u izreci.
	 
U Dubrovniku, 25. kolovoza 2017. godine

									Sudac: 

									Katarina Franković




POUKA O PRAVNOM LIJEKU:
Protiv ovog rješenja je dopuštena žalba. Žalba se izjavljuje Visokom trgovačkom sudu Republike Hrvatske u Zagrebu, putem ovog suda, u 3 istovjetna primjerka, u roku 8 dana od dana dostave rješenja, pozivom na gornji poslovni broj spisa.

DN-a:
- predlagatelju (dužniku),
- oglasna ploča,
- FINA RC Split, prije pravomoćnosti, uz primjerak potpisane predstečajne nagodbe, te nakon pravomoćnosti,
- sudski registar, nakon pravomoćnosti.

